คลังชี้ท่องเที่ยวไทยรุ่งเกินเป้า
สำนักงานเศรษฐกิจการคลัง เผยบทวิเคราะห์ท่องเที่ยวไทยระบุ ปี 53 ต่างชาติเที่ยวไทย 15.8 ล้านคน สูงกว่าเป้าหมายของททท. สะท้อนภาคท่องเที่ยวยังแกร่ง&nbsp;
26 ม.ค. 2554

สำนักงานเศรษฐกิจการคลัง เผยบทวิเคราะห์ท่องเที่ยวไทยระบุ ปี 53 ต่างชาติเที่ยวไทย 15.8 ล้านคน สูงกว่าเป้าหมายของททท. สะท้อนภาคท่องเที่ยวยังแกร่ง 
สำนักงานเศรษฐกิจการคลัง ได้ออกบทวิเคราะห์เรื่องการท่องเที่ยวของไทย โดยประเมินว่าการท่องเที่ยวของไทยปีนี้จะัทำได้ดีกว่าที่การท่องเที่ยวแห่ง ประเทศไทย (ททท.) ได้ตั้งเป้านักท่องเที่ยวต่างชาติไว้ 16.4 ล้านคน เพิ่มขึ้น 3.8%  มีรายได้ 6.20 แสนล้านบาท ซึ่ง สศค.วิเคราะห์ว่าหากสถานการณ์เป็นปกติ โดยไม่เกิดเหตุการณ์ที่รุนแรง การท่องเที่ยวต่างชาติคาดว่าจะขยายตัวได้ถึง 6.3% จำนวน 16.8 ล้านคน สร้างรายได้ให้กับประเทศ 6.55 แสนล้านบาท
สำหรับปี 2553 มีนักท่องเที่ยวต่างชาติมาเที่ยวไทย 15.8 ล้านคน ขยายตัว 12% โดย สศค.คาดว่าจะมีรายได้จากการท่องเที่ยว 6.27 แสนล้านบาท สูงกว่าเป้าที่ ททท.ตั้งไว้ 14.5 ล้านคน มีรายได้ 5.30 แสนล้านบาท สะท้อนถึงความแข็งแกร่งของภาคการท่องเที่ยวไทย ถึงแม้ว่าจะมีเหตุการณ์ต่างๆ ทั้งภายในและภายนอกประเทศเกิดขึ้นตลอดทั้งปี ทั้งจากการชุมนุมเรียกร้องทางการเมืองในเขตพื้นที่กรุงเทพฯและบางพื้นที่ใน ต่างจังหวัด ช่วงเดือนเม.ย.-พ.ค. 2553
นอกจากนี้ ยังมีผลกระทบการแข็งค่าขึ้นของค่าเงินบาทในช่วงเดือนก.ย.2553 ต่อเนื่องด้วยการเกิดอุทกภัยอย่างรุนแรงในหลายพื้นที่ทั่วประเทศทั้งภาค ตะวันออกเฉียงเหนือ  ภาคกลางและภาคใต้ ช่วงเดือน ต.ค.-พ.ย. 2553 รวมถึงกระแสข่าว สึนามิ และอากาศที่หนาวเย็นจากกลุ่มประเทศยุโรปที่ส่งผลทำให้สนามบินในยุโรปบางแห่ง ต้องหยุดระงับการบิน